સવાણી પરિવાર દ્વારા પિતાની અથવા માતા-પિતા બન્નેની છત્રછાયા ગુમાવનાર દીકરીઓનાં લગ્નનું આયોજન છેલ્લા ત્રણ વર્ષથી કરવામાં આવી રહ્યું છે. પહેલા વર્ષે વિવાહ પાંચ ફેરા અંતર્ગત ૨૨ દીકરીઓ, બીજી વર્ષે સંબંધ ભવોભવમાં ૫૩ દીકરીઓ જ્યારે ત્રીજા વર્ષે લાગણીના વાવેતર અંતર્ગત ૧૧૧ દીકરીઓનાં લગ્નનું ભવ્ય આયોજન કરવામાં આવ્યું છે. આજે ૩૦મી નવેમ્બરના રોજ અબ્રામા સ્થિત વિદ્યાસકુંલના ગ્રાઉન્ડ ખાતે કરવામાં આવ્યું છે. કોઇપણ નાતજાતના ભેદભાવ વગર ૧૧૧ દીકરીઓ હિન્દુ શાસ્ત્રોક્ત વિધિ અનુસાર પ્રભૂતામાં પગલાં માંડશે. ૧૧૧ દીકરીઓમાં બે દીકરીઓનાં કોઇપણ જાતની રીતિ રિવાજ વગર માત્ર ફૂલહાર દ્વારા સાદગીપૂર્ણ રીતે લગ્ન કરવામાં આવશે.